**Ministru kabineta noteikumu projekta „Grozījumi Ministru kabineta 2009.gada 15.decembra noteikumos Nr.1465 „Noteikumi par darbības programmas „Infrastruktūra un pakalpojumi” papildinājuma 3.4.1.3.aktivitāti „Bioloģiskās daudzveidības saglabāšanas *ex situ* infrastruktūras izveide”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projektu „Grozījumi Ministru kabineta 2009.gada 15.decembra noteikumos Nr.1465 „Noteikumi par darbības programmas „Infrastruktūra un pakalpojumi” papildinājuma 3.4.1.3.aktivitāti „Bioloģiskās daudzveidības saglabāšanas *ex situ* infrastruktūras izveide”” (turpmāk – noteikumu projekts) Vides aizsardzības un reģionālās attīstības ministrija (turpmāk – VARAM) izstrādājusi saskaņā ar Eiropas Savienības struktūrfondu un Kohēzijas fonda vadības likuma 18. panta 10. punktu.  |
| 2. | Pašreizējā situācija un problēmas | Projekta iesniedzēja – V/A „Nacionālais Botāniskais dārzs” (turpmāk – projekta iesniedzējs) institucionālā kapacitāte valsts budžeta taupīšanas laikā nav bijusi pietiekama, lai kvalitatīvi sagatavotu projekta iesniegumu. Programmas „Tehniskā palīdzība Eiropas Reģionālās attīstības fonda, Eiropas Sociālā fonda, Kohēzijas fonda apgūšanai (2007 - 2013)” ietvaros ir noslēgts līgums „Tehniskā apsekošana, tehniskā projekta specifikāciju sagatavošana un tehniskā projekta un atbalsta dokumentācijas izstrādes nodrošināšana Nacionālajam botāniskajam dārzam tā iekļaušanai 2007. - 2013. gada finanšu plānošanas perioda aktivitātē „Bioloģiskās daudzveidības saglabāšanas ex situ un vides izglītības infrastruktūras izveide”” (turpmāk – līgums), kura ietvaros veicamo pasākumu rezultāti ļaus kvalitatīvi un atbilstoši aktivitātes mērķim sagatavot projekta iesniegumu. Atbilstoši MK noteikumiem VARAM projekta iesniedzēju uzaicināja iesniegt projektu divas reizes – 22.02.2010.–18.06.2010. un 20.12.2010. –17.02.2011. Atbilstoši līguma nosacījumiem līguma izpildītājam līdz 2011.gada maija mēnesim jāiesniedz nepieciešamā dokumentācija, kurā sniegtā informācija ir pietiekama, lai projekta iesniedzējs varētu kvalitatīvi sagatavot projekta iesniegumu. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Noteikumu projekts nodrošina Ministru kabineta 2010. gada 22. novembra rīkojuma Nr.676 „Par Reģionālās attīstības un pašvaldību lietu ministrijas likvidācijas nodrošināšanu”, ar kuru Vides ministrijai tiek pievienota Reģionālās attīstības un pašvaldību lietu ministrija un tiek izveidota jauna iestāde Vides aizsardzības un reģionālās attīstības ministrija,izpildi (noteikumu projekta 1. punkts).Lai nodrošinātu Eiropas Reģionālās attīstības fonda apguvi, VARAM pēc situācijas par projekta iesnieguma gatavības stadiju precizēšanas ierosina izmainīt projekta iesniegšanas termiņu, ja uzaicinātais projekta iesniedzējs neiesniedz projekta iesniegumu noteiktajā termiņā (noteikumu projekta 5. punkts). Šobrīd Ministru kabineta noteikumu 22.punkts paredz, ka ja projekta iesniegums netiek iesniegts norādītajā termiņā, atbildīgā iestāde  atkārtotu uzaicinājumu iesniegt projekta iesniegumu nosūta pēc 6 mēnešiem. Noteikumu projekta 5.punkts paredz saīsināt atkārtotā uzaicinājuma iesniegt projekta iesniegumu nosūtīšanas termiņu līdz 6 mēnešiem.Veikti redakcionāli precizējumi, svītrojot atsauci uz Eiropas Komisijas tiesību aktiem, jo 30.07.2010. stājušies spēkā grozījumi 26.06.2007. MK noteikumos Nr. 441 „Eiropas Savienības publicitātes un vizuālās identitātes prasību nodrošināšanas kārtība” (noteikumu projekta 2.punkts).Lai novērstu izmaksu neattiecināmības risku, mazinātu potenciālu interešu konflikta risku, piemēram, būvuzraudzības procesā, atspoguļotu reālo pakalpojuma cenu, kā arī neradītu šaubas par faktiski patērēto laiku, precizēts MK noteikumu 7.1punkts, nosakot, ka izmaksas, kas radušās, pamatojoties uz darba līgumu, ir neattiecināmas (noteikumu projekta 3. punkts).Atbilstoši vadošās iestādes noteiktajai vienotajai pieejai no MK noteikumiem svītrotas projekta iesniegumā neiekļaujamās izmaksas, norādot kādas izmaksas iekļaujamas projekta iesniegumā (noteikumu projekta 4.punkts).Noteikumu projekta 2.un 4.punkts neietekmēs projekta iesniedzēju, tā kā šajā aktivitātē ir tikai viens projektu iesniedzējs, kas līdz šim nevienu projekta iesniegumu atbildīgajā iestādē nav iesniedzis.Lai nodrošinātu atbilstību MK noteikumu 7. punktam, precizēts MK noteikumu 2. pielikums (noteikumu projekta 7. punkts).Noteikumu projekts novērš MK noteikumu 30.4. apakšpunktā identificēto tehnisko kļūdu – neprecīzo atsauci uz MK noteikumu punktiem (noteikumu projekta 6. punkts).Noteikumu projekts attiecas uz vides politikas jomu. |
| 5. | Projekta izstrādē iesaistītās institūcijas | Nav attiecināms |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība tika nodrošināta, 2006. gadā izstrādājot nacionālo programmu „Bioloģiskās daudzveidības saglabāšanas *ex situ* un vides izglītības infrastruktūras izveide”, kas ir 2009.gada 15.decembra noteikumu Nr.1465 „Noteikumi par darbības programmas „Infrastruktūra un pakalpojumi” papildinājuma 3.4.1.3.aktivitāti „Bioloģiskās daudzveidības saglabāšanas *ex situ* infrastruktūras izveide”” pamatā. |
| 7. | Cita informācija | Nav attiecināms |

Anotācijas II. – VII. sadaļa – nav attiecināms.

Iesniedzējs:

Vides aizsardzības un

reģionālās attīstības ministrs R.Vējonis

Vizē:

Valsts sekretārs G.Puķītis

13.05.2011. 9:27

645

Sarmīte Kļaviņa

Investīciju departamenta Investīciju stratēģijas nodaļas vecākā referente

66016758; sarmite.klavina@vidm.gov.lv

Austra Auziņa

Investīciju departamenta Investīciju stratēģijas nodaļas vecākā referente

austra.auzina@vidm.gov.lv